Ke habohlokoa! Ha ho sebelisoa manyolo o lokela ho tataisoa ke molao: "Ho molemo ho fokotseha ho feta ho tlōla tekano." 16 Sengwe se se ka re kgoreletsang gore re bontshe bopelotelele jwa Modimo ke boikutlo jwa go belaela. Seo se kaya eng? Motho yo o belaelang gore bokhutlo bo gaufi a ka simolola go itirela dithulaganyo tse dingwe tse di tla mo thusang fa dilo di sa direge ka tsela e Jehofa a rileng di tla direga ka yone. Ka mafoko a mangwe a ka nna a akanya gore, ‘Ke tla bona gore a tota Jehofa o tla diragatsa lefoko la gagwe.’ A ka nna a leka go itirela leina mo lefatsheng leno, a batla madi a mantsi go na le go dira gore Bogosi jwa Modimo bo tle pele kgotsa a ikanya gore thuto e e kwa godimo e tla dira gore a tshele botshelo jwa manobonobo gone jaanong. Ka jalo, a ruri seo se tla bo se sa bontshe gore o tlhoka tumelo? Gakologelwa gore Paulo o ne a re rotloetsa gore re nne baetsi ba batho ba ba ikanyegang ba ba ileng ba bona ditsholofetso tsa ga Jehofa “ka tumelo le bopelotelele.” (Baheb. 6:12) Jehofa ga a kitla a letlelela tsamaiso eno e e boikepo gore e tswelele e le gone go feta kafa tota go tlhokegang ka gone go ya ka maikaelelo a gagwe. (Hab. 2:3) Mo nakong eno e e setseng, re tshwanetse go tila go direla Jehofa e le seomodiro fela. Go na le moo, re tshwanetse go nna re ntshitse matlho dinameng mme re dire ka natla fa re rera dikgang tse di molemo, e leng sengwe se se re nayang boipelo jo bogolo gone jaanong.—Luke 21:36.